《题浯溪中兴颂二首》
宋代·陈容

六等胜如诛独柳，二张纵活亦何颜。
太师死后犹书法，水部刑章托颂间。
最忆海青投乐器，绝怜甄济隐青山。
中兴碑下奸臣惧，天道何尝不好还。

作者简介：宋福州长乐人，字公储，号所斋，又号所翁。理宗端平二年进士。知平阳县，为政简易，治事从容。时集名士诸生论文讲艺，士风以兴。官至朝散大夫。诗文豪壮，尤善画龙，名重一时。